10 Ba bangwe bao ba dirilego sebe ba ka bolela gore: ‘Ge ke botša motho sebe sa-ka, nka swanelwa ke go araba dipotšišo tše di lešago dihlong gomme nka kgaolwa. Eupša ge ke ikhomolela, nka phema seo gomme ga go na motho ka phuthegong yo a ka tsogago a tsebile seo.’ Go nagana ka tsela e bjalo ke go hlokomologa ditaba tše dingwe. Ke dife? 4 Jehofa o boletše phaa ka Mangwalong gore o tla ba le bao ba “[sepelago] moeding wa kgampi ya leswiswi.” (Ps. 23:4) Tsela e nngwe yeo a nago le rena ka yona ke ka Lentšu la gagwe. Modimo o dirile gore Beibele e “be matla bakeng sa go phekgola dilo tše di tsemilwego,” go akaretša maaka le dikgopolo tše di fošagetšego. (2 Bakor. 10:4, 5) Ka gona, anke re ahlaahleng kamoo re ka dirišago Beibele go re thuša go hlagolela pono e botse le go dula re na le yona. Mohlomongwe se se ka go hola e bile sa go thuša go hwetša ditsela tša go kgothatša ba bangwe.